Bernis jätkuvatel iluuisutamise Euroopa meistrivõistlustel sõideti täna meeste üksiksõidu lühikava.
Võistlust asus juhtima prantslane Florent Amodio, kes kogus 78,11 punkti. Teisel kohal on 76,13ga tšehh Michal Brezina ning kolmas venelane Artur Gatšinski 73,76 silmaga.
Esikuuikusse mahuvad veel belglane Kevin van der Perren (73,61 punkti), tšehh Tomas Verner (72,91) ja itaallane Samuel Contesti (72,78).
Meeste vabakava sõidetakse laupäeval.